26. heinäkuuta
Tapahtumia

1469 – Ruusujen sota: Edgecote Moorin taistelu.
1533 – Konkistadorit teloittivat Perun inkavaltakunnan viimeisen hallitsijan Atahualpan.
1788 – New York vahvisti Yhdysvaltain perustuslain, ja se hyväksyttiin 11:ntenä osavaltiona Yhdysvaltain liittovaltion jäseneksi.
1803 – Maailman ensimmäiseksi julkiseksi rautatieksi väitetty Surrey Ironin rautatie avattiin Etelä-Lontoossa.
1822 – Simón Bolívar ja José de San Martín tapasivat Guayaquilissa Ecuadorissa.
1847 – Liberia itsenäistyi ensimmäisenä Afrikan valtiona.
1861 – Yhdysvaltain sisällissota: George B. McClellan otti Potomacin armeijan johtoonsa Pohjoisvaltioille tuhoisan Bull Runin ensimmäisen taistelun jälkeen.
1863 – Yhdysvaltain sisällissota: Etelävaltioiden ratsuväkijoukkojen johtaja John Hunt Morgan ja hänen 360 vapaaehtoissotilastaan joutuivat Pohjoisvaltioiden joukkojen vangiksi Salinevillessä Ohiossa.
1878 – Kaliforniassa villin lännen runoilija ja lainsuojaton ”Black Bart” pääsi viimeisen kerran pakoon, kun hän varasti Wells Fargon vankkureista kassakaapin. Tyhjä kassakaappi löydettiin myöhemmin sisällään pilkkaruno.
1887 – L. L. Zamenhof julkaisi Unua Libron, ensimmäisen esperanton kuvauksen, venäjäksi nimimerkillä ”Dr. Esperanto”.
1908 – Yhdysvaltain oikeusministeri Charles Joseph Bonaparte perusti FBI:n edeltäjän ”Päätutkijan viraston” (Office of the Chief Examiner).
1919 – 25. heinäkuuta 1919 Suomen tasavallan presidentiksi valittu K. J. Ståhlberg antoi juhlallisen vakuutuksensa eduskunnan edessä.
1936 – Akselivallat päättivät sekaantua Espanjan sisällissotaan.
1941 – Toinen maailmansota: vastauksena Japanin Ranskan Indokiinan miehitykseen Yhdysvaltain presidentti Franklin Delano Roosevelt määräsi kaiken Yhdysvalloissa olleen Japanin varallisuuden takavarikoitavaksi.
1945 – Potsdamin julistus allekirjoitettiin Potsdamissa Saksassa.
1945 – Yhdistyneen kuningaskunnan yleisten vaalien tulokset julistettiin: työväenpuolue voitti 48 % äänistä ja 146 paikan enemmistön parlamentissa (suurin enemmistö sodanjälkeisessä Britanniassa) huolimatta konservatiivipuolueen johtajan Winston Churchillin suosiosta.
1947 – Kylmä sota: Yhdysvaltain presidentti Harry S. Truman vahvisti kansallista turvallisuutta säätäneen National Security Actin laiksi ja loi keskustiedustelupalvelun (Central Intelligence Agency, CIA), Puolustusministeriön (United States Department of Defense), aselajineuvoston (Joint Chiefs of Staff) sekä kansallisen turvallisuusneuvoston (United States National Security Council).
1948 – André Mariesta tuli Ranskan pääministeri.
1948 – Harry S. Trumanin allekirjoittama määräys Executive Order 9981 lopetti rotuerottelun Yhdysvaltain asevoimissa.
1953 – Fidel Castro johti epäonnistunutta hyökkäystä Moncadan sotilasparakeille. Tapauksesta sai nimensä heinäkuun 26. päivän liike, joka vuonna 1959 kaatoi Fulgencio Batistan diktatuurin ja pani toimeen Kuuban vallankumouksen.
1956 – 46 ihmistä kuoli, kun matkustajalaiva SS Andrea Doria upposi törmättyään MS Stockholmiin.
1956 – Egyptin Gamal Abdel Nasser kansallisti Suezin kanavan. Suezin kriisi alkaa lokakuun lopussa samana vuonna.
1958 – Avaruustutkimus: Explorer 4 laukaistiin matkaan.
1958 – Yhdistyneen kuningaskunnan kuningatar Elisabet II myönsi vanhimmalle pojalleen, 9-vuotiaalle prinssi Charlesille Walesin prinssin arvonimen.
1963 – Avaruustutkimus: Syncom 2, maailman ensimmäinen geosynkroninen satelliitti, laukaistiin Cape Canaveralista Delta B -raketilla.
1966 – Lordi Gardinerin Yhdistyneen kuningaskunnan ylähuoneessa antaman lausunnon mukaan (Practice Statement) ylähuoneen ei tarvitse noudattaa aikaisempia ennakkopäätöksiään.
1971 – Apollo-ohjelma: Apollo 15 laukaistiin matkaan.
1976 – Lasse Virén voitti kultaa ja Antti Kalliomäki hopeaa Montrealin olympialaisissa.
1989 – Yhdysvaltain liittovaltion tuomioistuin syytti Cornellin yliopiston opiskelijaa Robert Tappan Morris Junioria tietokonemadon luomisesta ja levittämisestä Internetiin. Hän oli ensimmäinen henkilö, jota syytettiin vuoden 1986 tietokonerikollisuutta koskevan lain (Computer Fraud and Abuse Act) perusteella.
2005 – Avaruussukkula Discovery laukaistiin. Lento STS-114 oli NASA:n ensimmäinen sitten vuonna 2003 tapahtuneen avaruussukkula Columbian onnettomuuden.
2012 – Voimakas aurinkomyrsky iski Maan kiertoradalle. Maahan osuessaan se olisi voinut tuhota globaalisti koko sähköverkon.
2022 – Dubrovnikin muuhun Kroatiaan yhdistävä Pelješacin silta valmistui.